**PRENSA OHARRA**

**SOFOFA TXILEKO ENPRESA ELKARTE NAGUSIAK INNOBASQUE BISITATU DU, BERRIKUNTZAKO ETA TALENTUKO ESPERIENTZIAK PARTEKATZEKO**

* **Natalia Lidijover, SOFOFAko Giza Kapitalaren zuzendaria, Berrikuntzaren Euskal Agentziara hurbildu da, Euskadik talentuaren garapenean, lanaren etorkizunean eta adimen artifizialean duen jardunaren ikuspegi globala lortzeko.**
* **Arrate Jaureguibeitia BAICeko zuzendari estrategikoak bat egin du adimen artifizialak lanaren etorkizunean izango duen rolean sakontzeko topaketarekin**

***INNOBASQUE, 2025eko maiatzaren 28a.*** Natalia Lidijover SOFOFA Txileko enpresa-elkarte nagusiko Giza Kapitalaren zuzendari nagusiaren bisita izan du gaur Berrikuntzaren Euskal Agentziak. Gotzon Bernaola Innobasque Berrikuntzaren Euskal Agentziako Enpresa Berrikuntzako koordinatzaile nagusiak egin dio harrera Txileko ordezkaritzaren ordezkariari.

Lidijover eta bere taldea Euskadira etorri dira lurraldean garatzen ari diren esperientziak eta proiektuak ezagutzeko. Txileko ordezkaritzak bere programak osatu eta indartu ditzaketen ekimen berritzaileak identifikatu nahi ditu.

Bere agendaren barruan, Berrikuntzaren Euskal Agentziara hurbildu da, Euskadiren jardunaren ikuspegi globala lortzeko, talentuaren garapenari, lanaren etorkizunari eta adimen artifizialari dagokienez, besteak beste. Azken esparru horri heltzeko, Arrate Jaureguibeitia Basque Artificial Intelligence Centerreko (BAIC) zuzendari estrategikoak bat egin du bilerarekin. Basque Artificial Intelligence Center Euskadiko adimen artifizialeko erreferentziazko zentro eta Innobasqueko bazkide da.

Elkarrekin sakondu dute lanaren etorkizunak planteatzen dituen erronka eta aukeren ulermenean, ildo horretan, SOFOFAk arlo horretako agertokiak eta erronkak lantzen dituen txosten bat argitaratu berri du.

Topaketa Txileko lankidetza harremanen elkartearen bilaketaren parte da, enpresetan, pertsonengan eta politika publikoetan eragin positiboa sortuko duten ekimenak ikertzeko, diseinatzeko edo eskalatzeko.

**Informazio gehiago**

**Olalla Alonso**

T. 652 728 014 / oalonso@innobasque.eus

**Ana Larizgoitia**

T. 656 788 328 / alarizgoitia@innobasque.eus